
2020 - ŲJŲ METŲ VEIKLOS PLANAS

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Slavikų senūnijos misija: Savivaldybės priskirtoje teritorijoje organizuoti ir įgyvendinti savivaldybės institucijų priimtus sprendimus, administruoti priskirtų paslaugų teikimą gyventojams.
Slavikų senūnijos vizija: Teigiamo seniūnijos įvaizdžio kūrimas, seniūnijos infrastruktūros gerinimas, liaudies tradicijų bei paveldo išsaugojimas ir puoselėjimas, gyventojų bendruomeniškumo skatinimas. 

STRATEGINIAI TIKSLAI IR UŽDAVINIAI

Atsižvelgiant į Šakių rajono savivaldybės prioritetines kryptis, Slavikų seniūnijos iškelti tikslai:
· šiuolaikiškos susisiekimo sistemos plėtra;
· socialinių paslaugų aprėpties didinimas;
· darnaus išteklių naudojimo skatinimas;
· efektyvaus viešojo valdymo sistemos sukūrimas;
· gyventojų užimtumo didinimas.

Šakių rajono savivaldybės administracijos Slavikų seniūnijos uždaviniai:
· modernizuoti ir plėtoti savivaldybės vietinės reikšmės kelius,gatvių apšvietimą, gatves ir kitas susisiekimo komunikacijas;
· finansinės pagalbos rajono gyventojams teikimas ir didinimas;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· vykdyti administracinės naštos mažinimą
· organizuoti užimtumo didinimo programą.

Šakių rajono savivaldybės 2018–2024 metų strateginiame plėtros plane nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė; savitas, patrauklus ir ambicingas zanavykų kraštas.
Šakių rajono savivaldybės 2019–2021 metų strateginis veiklos planas parengtas vadovaujantis strateginiame plėtros plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais, vertinami tais pačiais rodikliais, kaip ir strateginiame plane. Strateginio veiklos plano tikslų pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo. Strateginiai plėtros plano tikslai yra šie: kurti tvariam ekonominiam augimui palankią aplinką; formuoti veiklią, atvirą, saugią, sveiką ir tobulėjančią visuomenę; puoselėti savitą, patrauklų ir ambicingą zanavykų kraštą.



[bookmark: _GoBack]2020 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

Šakių rajono savivaldybės administracijos Slavikų seniūnija, vykdydama savo veiklą, prisidėjo prie Šakių rajono savivaldybės strateginio 2019-2021 metų veiklos plano šių programų įgyvendinimo:
1. Valdymo programa (kodas 07)
2. Ūkio plėtros programa(kodas 12)
3. Socialinės ir sveikatos apsaugos programa (kodas 13)

VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengia ir teikia tarybos sprendimų, mero potvarkių arba administracijos direktoriaus įsakymų projektus seniūnijos klausimais, priima gyventojus socialinės paramos ir paslaugų klausimais, rūpinasi kultūros – istorijos paminklų priežiūra, renka jo kompetencijai priskirtus statistikos duomenis, išduoda įvairias pažymas seniūnijos gyventojams, vykdo gyventojų deklaravimo funkciją, organizuoja seniūnijos gyventojų sueigas, organizuoja kapinių priežiūrą, išduoda leidimus laidoti, atlieka įstatymų nustatyta tvarka notarinius veiksmus.
2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, seniūnijoje patvirtintos 4 seniūnaitijas: Slavikų, Šilgalių, Juodupėnų ir Šilininkų. Seniūnijos teritorijoje veikia VSAT Pagėgių rinktinės Šilgalių pasienio užkarda, Slavikų pagrindinė mokykla, biblioteka, parduotuvė. Gyventojai daugiausia užsiima žemės ūkio veikla.

DUOMENYS APIE SENIŪNIJĄ

	1.
	Seniūnijos plotas
	ha
	6500

	2.
	Bendras prižiūrimų kelių ir gatvių ilgis
	km
	37

	3.
	Prižiūrimos aplinkos teritorijos plotas (šienaujami plotai)
	ha
	12,5

	4.
	Socialiai remtinų asmenų skaičius
	vnt.
	170

	5.
	Gatvių skaičius
	sk.
	12

	6.
	Prižiūrimų kapinių skaičius (veikiančių ir neveikiančių)
	sk.
	6

	7.
	Veikiančių ir neveikiančių kapinių teritorijos plotas
	ha
	4,83

	8.
	Poilsiaviečių skaičius
	sk.
	2

	9.
	Lankytinų vietų seniūnijoje skaičius
	sk.
	3

	10.
	Kultūros paveldo objektų skaičius
	sk.
	1

	11.
	Parkų skaičius
	sk.
	1

	12.
	Eksploatuojamų gatvių apšvietimo šviestuvų skaičius
	vnt.
	43



 SLAVIKŲ SENIŪNIJOS 2020 METŲ VEIKLOS PLANO ĮGYVENDINIMO APŽVALGA 

Įgyvendinant Slavikų seniūnijos 2020 metų veiklos planą bus siekiama prisidėti prie Šakių rajono savivaldybės strateginiame 2018-2024 metų plėtros plane numatytų prioritetų įgyvendinimo: 
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas Zanavykų kraštas.

Slavikų seniūnija įgyvendina:
Šakių rajono savivaldybės strateginio veiklos planą 2020-2022 metų veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių ir gatvių priežiūra“. Įgyvendinant šią priemonę bus lyginami, žvyruojami seniūnijos keliai, planuojama prižiūrėti apie 37 kilometrus seniūnijai priskirtų kelių ir gatvių. Lyginimas bus atliekamas pagal poreikį, bet ne mažiau kaip keturis kartus per metus. Sniegas bus valomas pagal poreikį. Kelių priežiūrai planuojama panaudoti 12010,00 Eur.
Šakių rajono savivaldybės strateginio 2020-2022 metų veiklos plano programos kodas 13 „Socialinės ir sveikatos apsaugos programa“ tikslas „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ priemonė „Teikti socialines paslaugas seniūnijos gyventojams“. Įgyvendinant šią priemonę bus teikiama socialinė parama 170 socialiai remtinų asmenų, priimami prašymai ir konsultuojami seniūnijos gyventojai socialinių išmokų ir paslaugų klausimais, pagal poreikį vertinamos gyventojų buities ir gyvenimo sąlygos. Priimant seniūnijos gyventojus socialiniais klausimais bus dirbama su nekilnojamojo turto registrų sistema, informacine sistema „PARAMA“ ir socialinės paramos šeimai informacine sistema „SPIS“. Organizuosime visuomenei naudingų darbų atlikimą asmenims, kurie gauna socialinę pašalpą, pasitelksime apie 14 asmenų. 
 Šakių rajono savivaldybės strateginio savivaldybės veiklos planas 2020-2022 metų veiklos plano programos kodas 13 „Socialinės ir sveikatos apsaugos programa“ tikslas „Gyventojų užimtumo didinimas“ seniūnijos uždavinio „Organizuoti užimtumo didinimo programą“ priemonė „Įgyvendinti užimtumo didinimo programą“. Įgyvendinant šią priemonę bus įdarbintas 1 seniūnijoje gyvenantis asmuo, registruotas užimtumo tarnyboje, pagal užimtumo didinimo programą, aprūpinant jį būtinomis darbo priemonėmis. Bus tvarkomos veikiančios ir neveikiančios kapinės, iškirsti menkaverčiai krūmai, tvarkomas Kurynės parkas (dendrologinis rinkinys), tvarkomos poilsiavietės prie Šešupės ir kitos bendro naudojimo teritorijos. Lėšos – 3086,00 Eur.
Šakių rajono savivaldybės strateginio 2020-2022 metų veiklos plano programos kodas 12 „Ūkio plėtros programa“ tikslo   „Darnaus išteklių naudojimo skatinimas“, seniūnijos uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams” priemonę „Aplinkotvarkos darbų vykdymas seniūnijoje“. Įgyvendinant šią priemonę bus atliekami šaligatvių, gatvių priežiūros ir valymo darbai. Želdinių plotai bus prižiūrimi ir tvarkomi pagal poreikį, vykdomi kapinių ir kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Lėšų priemonei skirta - 47452,00 Eur.
Šakių rajono savivaldybės strateginio 2020–2022 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio „Vykdyti administracinės naštos mažinimą“ priemonė“ Savivaldybės veiklos pagrindinių funkcijų vykdymas“. Įgyvendinant šią priemonę planuojama: išlaidos ryšiams, transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui. Lėšos – 5536,00 Eur.
Šakių rajono savivaldybės strateginio 2020–2022 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ uždavinio „Vykdyti administracinės naštos mažinimą“ įgyvendinant priemonę „Administracinės naštos mažinimo priemonės”. bus dirbama su gyvenamosios vietos deklaravimo sistema (GVDS), DVS programa (KONTORA), EAIS (Elektroninio archyvo informacine sistema). Bus išduodamos pažymos juridiniams faktams patvirtinti ir nuolat susirašinėjama su įvairiomis institucijomis įstaigos veiklos klausimais. Išduodami leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams, taip pat leidimai laidoti. Nuolat bus vykdoma gyvenamosios vietos deklaravimo funkcija, atliekami notariniai veiksmai. . 
Įgyvendinant programose numatytą tikslą „Efektyvaus viešojo valdymo sistemos sukūrimas“ bus užtikrinamas priskirtos teritorijos bendruomenės viešųjų poreikių ir interesų tenkinimas ir seniūnijos funkcijų vykdymas. Kartu su seniūnijos teritorijoje gyvenančiais ir dirbančiais seniūnaičiais, ūkininkais, bendruomenės centro atstovais, konsultuodamiesi su savivaldybės administracijos skyrių specialistais, aktyviai dalyvausime įgyvendinant valstybės ir savivaldybės institucijų sprendimus.
Įgyvendinant 2020 metų planą bus užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praėjusių metų veiklos duomenis ir pateikti juos veiklos ataskatoje administracijos direktoriui. 

Seniūnijos funkcijos:
· neviršydama savo įgaliojimų, seniūnijos teritorijoje organizuoja ir kontroliuoja savivaldybės institucijų sprendimus, jų įgyvendinimą arba pati juos įgyvendina;
· prireikus įvertina atskirų šeimų (asmenų) gyvenimo sąlygas bei poreikius ir pateikia savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvauja organizuojant civilinę saugą;
· dalyvauja rengiant ir įgyvendinant gyventojų užimtumo programas seniūnijos aptarnaujamoje situacijoje;
· nustatyta tvarka dalyvauja rengiant gyventojų apklausas;
· padeda organizuoti Lietuvos Respublikos Prezidento, Europos Parlamento rinkimus;
· dalyvauja kuriant ir įgyvendinant informacinės visuomenės plėtros programas;
· organizuoja viešuosius ir visuomenei naudingus darbus;
· organizuoja ir (arba) kontroliuoja savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizuoja socialinės paramos teikimą ir pašalpų mokėjimą;
· tvarko priskirtus registrus ir nustatyta tvarka teikia duomenis;
· tvarko gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išduoda laidojimo, saugotinų medžių ir krūmų kirtimo, persodinimo ar kitokio pašalinimo, genėjimo darbams ir kitus leidimus;
· atlieka notarinius veiksmus;
· numatytu laiku tvarko archyvinius duomenis;
· išduoda pažymas juridiniams faktams patvirtinti ir kitus dokumentus
Įgyvendinant Slavikų seniūnijos 2020 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai bus aptarnaujami laiku ir kokybiškai. Jiems bus suteikiama reikalinga informacija, išduodamos pažymos, teikiama socialinė pagalba, deklaruojama gyvenamoji vieta ir kt.
            Seniūnijoje bus kuriama saugi ir švari aplinka bendruomenės nariams.



Slavikų seniūnijos seniūnas                                                                              Valdas Dumčius

 

Parengė

Specialistė V. Janušaitienė
